
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 260
                                                           din 25 noiembrie 2021
privind aprobarea închirierii directe a terenului situat în Sighișoara, str. Horea Teculescu, nr. 71
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 31.948/10.11.2021 şi la Consiliul Local Sighișoara cu nr. 32.971/19.11.2021, de referatul de aprobare, înregistrat cu nr. 31.950/10.11.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea înregistrată la Municipiul Sighişoara cu nr. 28.465/08.10.2021, formulată de domnul Găvozdea Ovidiu, prin care revine la adresa cu nr. 34.382/20.12.2017, cu referire la aprobarea închirierii directe a terenului cu categoria de folosință curți – construcții, aferent apartamentului nr. II, situat în Municipiul Sighișoara, str. Horea Teculescu, nr. 71, înscris în C.F. nr. 53861 - C1 - U1 Sighișoara (nr. C.F. vechi: 1348/II) la poziția A1, cu nr. top. 1695/1/1/II, proprietatea acestuia și a defunctei Găvozdea Ionela - Iozefina, în cotă actuală de 1/1 parte;

Având în vedere cererea înregistrată la Municipiul Sighișoara cu nr. 31.135/02.11.2021, formulată de domnul Buica Victor, cu referire la aprobarea închirierii directe a terenului cu categoria de folosință curți – construcții, aferent apartamentului nr. I, situat în Municipiul Sighișoara, str. Horea Teculescu, nr. 71, înscris în C.F. nr. 53861 - C1 - U2 Sighișoara (nr. C.F. vechi: 1348/I) la poziția A1, cu nr. top. 1695/1/1/I, proprietatea acestuia, în cotă actuală de 1/1 parte;
Având în vedere prevederile Hotărârii Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în urma închirierii acestui teren se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 31.949/10.11.2021, prin care se propune aprobarea închirierii directe a terenului situat în Sighișoara, str. Horea Teculescu, nr. 71;

               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
     H O T Ă R Ă Ş T E:
Art. 1. (1) Se aprobă închirierea directă a terenului, în suprafață de 146 mp. din suprafața totală de 256 mp., înscris în C.F. nr. 53861 Sighișoara (nr. C.F. vechi: 1348), la poziția A1, cu nr. top. 1695/1/1, cu categoria de folosință curți – construcții, către domnul Găvozdea Ovidiu, cu destinația de teren aferent construcției – apartamentul nr. II, cu Su = 33 mp., situat în Municipiul Sighișoara, str. Horea Teculescu, nr. 71, înscris în C.F. nr. 53861 - C1 - U1 Sighișoara (nr. C.F. vechi: 1348/II) la poziția A1, cu nr. top. 1695/1/1/II, proprietatea acestuia și a defunctei Găvozdea Ionela - Iozefina, în cotă actuală de 1/1 parte.

(2) Chiria va fi de 146 lei/an, respectiv de 1 leu/mp./an, stabilită conform art. 5, alin. (1) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighişoara nr. 82/30.04.2020 privind stabilirea impozitelor și taxelor locale pentru anul 2021 şi va fi indexată anual cu indicele de inflaţie.
(3) Durata închirierii va fi de 5 (cinci) ani, începând cu data de 01.12.2021.
Art. 2.  (1) Se aprobă închirierea directă a terenului, în suprafață de 110 mp. din suprafața totală de 256 mp., înscris în C.F. nr. 53861 Sighișoara (nr. C.F. vechi: 1348), la poziția A1, cu nr. top. 1695/1/1, cu categoria de folosință curți – construcții, către domnul Buica Victor, cu destinația de teren aferent construcției – apartamentul nr. I, cu Su = 44 mp., situat în Municipiul Sighișoara, str. Horea Teculescu, nr. 71, înscris în C.F. nr. 53861 - C1 - U2 Sighișoara (nr. C.F. vechi: 1348/I) la poziția A1, cu nr. top. 1965/1/1/I, proprietatea acestuia, în cotă actuală de 1/1 parte.

(2) Chiria va fi de 110 lei/an, respectiv de 1 leu/mp./an, stabilită conform art. 5, alin. (1) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighişoara nr. 82/30.04.2020 privind stabilirea impozitelor și taxelor locale pentru anul 2021 şi va fi indexată anual cu indicele de inflaţie.
(3) Durata închirierii va fi de 5 (cinci) ani, începând cu data de 01.12.2021.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Stanciu Mihai Ioan                  
                                              Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;
  1 ex. Biroul Juridic;
  1 ex. domnul Găvozdea Ovidiu;
  1 ex. domnul Buica Victor.
14 ex.

B.A. 
